Ny Soratra Masina - Fandikan-Tenin' ny Tontolo Vaovao

***Ny Soratra Masina - Fandikan-Tenin' ny Tontolo Vaovao*** no anaran' ny Baibolin' ny Vavolombelon' i Jehovah amin' ny teny malagasy. Nandikana ny andian-teny anglisy hoe *New World Translation of the Holy Scriptures* izany io anarany amin' ny teny malagasy io. Atao hoe "*Soratra Hebreo sy Aramianina"* ny Testamenta Taloha fa "*Soratra Grika Kristianina*" kosa ny Testamenta Vaovao.

Tamin' ny taona 2018 dia nahatonta Baiboly miisa mihoatra ny 227&nbsp;000&nbsp;000 manontolo na amin' ny ampahany ny Watch Tower Society tamin' ny fiteny miisa 185.

## Ny dikan-teny anglisy
Ny Testamenta Vaovao amin' ny teny anglisy dia vita tamin' ny taona 1950*,* ary ny Baiboly manontolo dia vita tamin' ny taona 1961. Nampiasain' ny Vavolombelon' i Jehovah sy nozarainy izany. Io no dikan-teny voalohany nataon' ny Vavolombelon' i Jehovah avy amin' ny teny fototra, dia ny fiteny hebreo sy aramianina ary grika.

### Tantarany
Araka ny tenin' ny mpanonta ilay Baiboly dia natao ny fandikan-teny vaovao satria nampiasa teny antitra ny ankamaroan' ny Baiboly nampiasaina hatramin' izay, hatramin' ny *Authorized Version* (King James). Amin' izy ireo ihany koa dia nahafahana namantatra ny tian' ny mpanoratra ho lazaina ny fahitana sora-tanam-piraketana tsaratsara kokoa, indrindra amin' ny andalana tsy mazava. Ny mpahay teny ankehitriny dia mahalala tsara kokoa ny endriky ny fiteny hebreo sy ny an' ny fiteny grika fototra raha ampitahaina amin' ny taloha.

## Ny dikan-teny malagasy

### Ny nivoahany
Ny Watch Tower Bible and Tract Society of Pennsylvania no namoaka ny Baibolin' ny Vavolombelon' i Jehovah amin' ny teny malagasy izay natao pirinty tany Japana tamin' ny taona 2009. Efa nivoaka tamin' ny taona 2003 ny *Soratra Grika Kristianina* (izany hoe ny Testamenta Vaovao) nefa nohavaozina indray ilay dikan-teny tamin' io fanontana farany io. Tsy nadika mivantana avy amin' ny teny fototra (hebreo sy aramianina ary grika) ny Baibolin' ny Vavolombelon' i Jehovah amin' ny teny malagasy fa nadika avy amin' ny dikan-teny anglisy*,* izany hoe avy amin' ny *[[:en:New_World_Translation_of_the_Holy_Scriptures|New World Translation of the Holy Scriptures]]*.

### Ny boky ao anatiny
Nandray ny kanônan' ny Baiboly prôtestanta ny Baibolin' ny Vavolombelon' i Jehovah ka tsy ahitana ireo atao hoe boky apôkrifa (na Deoterôkanônika katôlika sy ôrtôdôksa) ny ao anatiny. Noho izany dia miisa 66 ny boky ao aminy.

#### Soratra Hebreo sy Aramianina
Ahitana boky 39 ny ao amin' ny Soratra Hebro sy Aramianina*,* dia ireto avy ny anarany: *Genesisy, Eksodosy, Levitikosy, Nomery, Deoteronomia, Josoa, Mpitsara, Rota voalohany, Samoela voalohany, Samoela voalohany, Mpanjaka voalohany, Mpanjaka faharoa, Tantara voalohany, Tantara faharoa, Ezra, Nehemia, Estera, Joba, Salamo, Ohabolana, Mpitoriteny, Tononkiran’i Solomona, Isaia, Jeremia, Fitomaniana, Ezekiela, Daniela, Hosea, Joela, Amosa, Obadia, Jona, Mika, Nahoma, Habakoka, Zefania, Hagay, Zakaria* ary *Malakia*.

#### Soratra Grika Kristianina
Ahitana boky 27 kosa ny ao amin' ny Soratra Grika Kristianina*,* dia ireto avy ny anarany: *Matio, Marka, Lioka, Jaona, Asan’ny Apostoly, <u>Romanina</u>, <u>Korintianina voalohany</u>, <u>Korintianina faharoa</u>, <u>Galatianina</u>, <u>Efesianina</u>, <u>Filipianina</u>, <u>Kolosianina</u>, <u>Tesalonianina voalohany</u>, <u>Tesalonianina faharoa</u>, Timoty voalohany, Timoty, Titosy, Filemona, Hebreo, Jakoba, Petera voalohany, Petera faharoa, Jaona voalohany, Jaona faharoa, Jaona fahatelo, Joda* ary *Apokalypsy*.

## Dikan-teny misy mitsikera
Be mpanakiana ny fomba nandikana ny Baibolin' ny Vavolombelon' i Jehovah*,* ny dikan-teny anglisy izany, izay mahazo koa ny dikan-teny hafa rehetra*,* ka anisan' izany ny dikan-teny malagasy*.* Ny lehibe amin' ny tsikera dia noho io Baiboly io heverin' ny mpitsikera azy fa nanaisotra na nanova ny teny na rafi-pehezanteny mety mifanohitra amin' ny fivoasan' ny Vavolombelon' i Jehovah ny Soratra Masina. Anisan' izany ny andalana mety hanambara ny maha Andriamanitra an' i Jesoa ka mety hanamarina ny Trinite.

## Ohatra fampitahana dikan-teny

## Jereo koa
Pejy momba ny Baiboly
* Baiboly
* Baiboly malagasy
*Baiboly prôtestanta amin' ny teny malagasy

* Baiboly Dikanteny Iombonana Eto Madagasikara
* Baiboly katôlika amin' ny teny malagasy
Pejy momba ny Vavolombelon' i Jehovah

* Eskatôlôjia

* Eskatôlôjia kristiana
* Milenarisma
* Premilenarisma
* Restaorasiônisma

* Tantaran' ny Vavolombelon' i Jehovah
* Rafitra ao amin' ny Vavolombelon' i Jehovah
* Hara-magedona
* Fampianaran' ny Vavolombelon' i Jehovah momba ny maha lahy sy maha vavy
* Fanaon' ny Vavolombelon' i Jehovah
* Fitorian-teny ataon' ny Vavolombelon' i Jehovah
* Mpino Vavolombelon' i Jehovah
* Tsy fiandaniana ara-pôlitikan' ny Vavolombelon' i Jehovah
* Fitsipika ao amin' ny Vavolombelon' i Jehovah
* Famoaham-bokin' ny Vavolombelon' i Jehovah
* Tsy fitovian-kevitra momba ny Vavolombelon' i Jehovah
* Famindrana ra sy Vavolombelon' i Jehovah
* Filan-kevi-pitantanan' ny Vavolombelon' i Jehovah
* Watch Tower Bible and Tract Society
* Fanenjehana ny Vavolombelon' i Jehovah
* Fitsikerana ny  Vavolombelon' i Jehovah
* Faminanian' ny Watch Tower Society tsy tanteraka

### Raha hamaky ny Baibolin' ny Vavolombelon' i Jehovah

* https://wol.jw.org/mg/wol/binav/r26/lp-mg/bi12/MG/2008

## Loharano